CELEX: C2004/094/22
Language: da
Date: 2004-04-17 00:00:00
Title: Domstolens kendelse (Fjerde Afdeling) af 5. februar 2004 i sag C-150/02 P, Streamserve Inc mod Kontoret for Harmonisering i det Indre Marked (Varemærker og Design)

17.4.2004   
            
            
               DA
            
            
               Den Europæiske Unions Tidende
            
            
               C 94/12
            
         
      DOMSTOLENS KENDELSE
   
   (Fjerde Afdeling)
   af 5. februar 2004
   i sag C-150/02 P, Streamserve Inc mod Kontoret for Harmonisering i det Indre Marked (Varemærker og Design) (1)
   
   (Appel - EF-varemærker - forordning (EF) nr. 40/94 - absolut registreringshindring - fornødent særpræg - varemærker, som udelukkende består af beskrivende tegn eller angivelser - ordet »Streamserve«)
   (2004/C 94/22)
   Processprog: engelsk
   I sag C-150/02 P, Streamserve Inc. (advokat: J. Kääriäinen), og med valgt adresse i Luxembourg, angående appel af dom afsagt den 27. februar 2002 af De Europæiske Fællesskabers Ret i Første Instans (Fjerde Afdeling) i sag T-106/00, Streamserve mod KHIM (Streamserve) (Sml. II, s. 723), hvori der er nedlagt påstand om ophævelse af denne dom, for så vidt som Retten fastslog, at Andet Appelkammer ved Kontoret for Harmonisering i det Indre Marked (Varemærker og Design) ikke ved sin afgørelse af 28. februar 2000 om at afslå registrering af ordet »Streamserve« som EF-varemærke, bortset fra varer henhørende under kategorierne »brugervejledninger« og »publikationer« (sag R 423/1999-2), tilsidesatte artikel 7, stk. 1, litra c), i Rådets forordning (EF) nr. 40/94 af 20. december 1993 om EF-varemærker (EFT 1994 L 11, s. 1), den anden part i appelsagen: Kontoret for Harmonisering i det Indre Marked (Varemærker og Design) (befuldmægtiget: E. Joly), har Domstolen (Fjerde Afdeling), sammensat af afdelingsformanden, J.N. Cunha Rodrigues, og dommerne J.-P. Puissochet (refererende dommer) og F. Macken; generaladvokat: F.G. Jacobs; justitssekretær: R. Grass, den 5. februar 2004 afsagt kendelse, hvis konklusion lyder således:
   
               1)
            
            
               Appellen forkastes.
            
         
               2)
            
            
               Appellanten betaler sagens omkostninger.
            
         
      (1)  EFT C 169 af 13.7.2002.